CELEX: 52002PC0584
Language: da
Date: 2002-10-25
Title: Forslag til Europa-Parlamentets og Rådets forordning om produktion af årlige EF-stålstatistikker for referenceårene 2003-2009.

Avis juridique important

|

52002PC0584

Forslag til Europa-Parlamentets og Rådets forordning om produktion af årlige EF-stålstatistikker for referenceårene 2003-2009.  /* KOM/2002/0584 endelig udg. - COD 2002/0251 */  

EU-Tidende nr. 045 E af 25/02/2003 s. 0154 - 0160

Forslag til EUROPA-PARLAMENTETS OG RÅDETS FORORDNING om produktion af årlige EF-stålstatistikker for referenceårene 2003-2009.(forelagt af Kommissionen)BEGRUNDELSE1. BaggrundRetsgrundlaget for det nuværende fællesskabssystem for stålstatistikker er EKSF-traktaten, som udløber den 23. juli 2002. Den europæiske stålindustri omfatter ca. 300 virksomheder, som tegner sig for en femtedel af verdensproduktionen af stål. Disse virksomheder er næsten alle sammen store virksomheder, som har et stort behov for statistikker. Der er i tæt samarbejde med de europæiske stålbrancheorganisationer blevet udarbejdet et omfattende statistisk system med henblik på at opfylde behovene i forbindelse med de forskellige EKSF-politikker og dække industriens behov. I de fleste medlemsstater har Kommissionen indsamlet data direkte fra stålvirksomhederne eller disses nationale brancheorganisationer. Indtil år 2000 har der været anvendt 17 spørgeskemaer til månedlige data, et til kvartalsdata og ca. et dusin til årlige data. Antallet blev reduceret i 2000.I en ledsagende forordning foreslår Kommissionen at videreføre EKSF's stålstatistiksystem indtil udgangen af 2002. Nærværende forslag vedrører EF-stålstatistikker fra 2003 og fremefter. Eurostats undersøgelser af brugernes behov viser, på hvilke områder der er behov for statistiske oplysninger efter EKSF-traktatens udløb. De berørte tjenestegrene i Kommissionen, en række ministerier i medlemsstaterne samt industrien har anmodet om, at der fortsat udarbejdes statistikker vedrørende de vigtigste områder. Behovet for fællesskabspolitikker vil imidlertid være langt mindre efter EKSF-traktatens udløb. Derfor indebærer nærværende forslag en betydelig reduktion af de officielle EF-stålstatistikker sammenlignet med EKSF's statistiske system.Én mulighed ville have været ikke at fremsætte noget forslag, men at støtte sig til den eksisterende fællesskabslovgivning. I det store og hele er det faktisk det, der er sket. Statistikkerne over produktion og salg af stålprodukter, som udgjorde en stor del af EKSF's statistiske system, vil komme til at indgå i det eksisterende fællesskabssystem af produktionsstatistikker, PRODCOM. Der er for nylig blevet godkendt en moderniseret liste over stålprodukter, og indsamlingen af statistiske oplysninger vil starte i 2003. De månedlige serier om beskæftigelsen i stålværkerne vil ikke længere blive produceret, men der vil fortsat foreligge årlige data om beskæftigelsen i stålindustrien baseret på Fællesskabets erhvervsstrukturundersøgelser.På basis af fire af de eksisterende årlige EKSF-spørgeskemaer produceres der statistiske oplysninger, som er nødvendige for udformningen og overvågningen af Fællesskabets politik, men som ikke indsamles på grundlag af den eksisterende fællesskabslovgivning. Nærværende forslag til forordning dækker perioden 2003-2009, og den skal danne grundlag for, at der fortsat kan indsamles et centralt sæt af oplysningerne i disse spørgeskemaer i alle de EU-medlemsstater, som har en stor stålindustri. Den foreslåede forordning dækker en bestemt periode, og efter fire års forløb skal der udarbejdes en midtvejsrapport, som skal indeholde en evaluering af resultaterne samt forslag til eventuelle fremtidige foranstaltninger.2.  Forordningens indholdForslaget til forordning omhandler data, som tidligere blev indsamlet ved hjælp af fire EKSF-spørgeskemaer (2-50, 2-58, 2-60 og 2-61). Efter en drøftelse med brugerne er listen over variable fra disse spørgeskemaer blevet reduceret. Denne liste udgør bilaget til forordningen. Den omfatter opgørelser over jern- og stålskrot, opgørelser over energi, investeringer efter anlægstype samt produktionskapacitet.Dataene i opgørelsen over stålskrot dækker efterspørgslen efter og udbuddet af jern- og stålskrot. Det er i dag et vigtigt råmateriale til fremstilling af stål, og det er nødvendigt at have et frit og åbent internationalt marked. Kommissionen kan have brug for disse oplysninger, hvis tredjelande indfører restriktioner for eksporten af skrot for at hjælpe deres egne industrier.Energiopgørelsen giver ikke kun oplysninger om energiforbrug og -produktion i stålindustrien, men indirekte også om emissionen af forurenende stoffer. F.eks. bruger højovne koks, kalksten og jernmalm til at fremstille stål, og som affaldsprodukt producerer de kuldioxid. Dataene i energiopgørelsen gør det muligt at beregne mængden af disse CO2 emissioner.Dataene om investeringsudgifter og produktionskapacitet anvendes til at vurdere en eventuel fremtidig under- og overkapacitet for så vidt angår bestemte kategorier af stålprodukter. Disse oplysninger er nyttige, ikke kun for industrien, men også i forbindelse med internationale handelsforhandlinger. De indgår også i et af OECD forvaltet netværk til overvågning af den globale stålproduktionskapacitet.Vedtagelsen af denne forordning vil betyde, at udarbejdelsen af vigtige EF-stålstatistikserier kan fortsætte.Udkastet til forordning blev drøftet på mødet i Udvalget for det Statistiske Program den 19. og 20. september 2001. Et stort flertal af medlemsstaterne kunne tilslutte sig forslaget til forordning.2002/0251 (COD)Forslag til EUROPA-PARLAMENTETS OG RÅDETS FORORDNING om produktion af årlige EF-stålstatistikker for referenceårene 2003-2009EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 285, stk. 1,under henvisning til forslag fra Kommissionen [1],[1]  EFT C af , s.under henvisning til udtalelse fra Det Økonomiske og Sociale Udvalg [2],[2]  EFT C [...] af [...], s. [...].i henhold til fremgangsmåden i traktatens artikel 251 [3], og[3]  EFT C af , s.ud fra følgende betragtninger:(1) Statistikkerne om stålindustrien var baseret på EKSF-traktaten, som udløber den 23. juli 2002. Der er derfor behov for en ny forordning om indsamling af EU-statistikker om stålindustrien i medfør af EF-traktaten.(2) Det er nødvendigt at fortsætte indsamlingen af statistikker om stålindustrien for at kunne gennemføre Fællesskabets fremtidige stålindustripolitik. På europæisk plan findes der ikke noget andet statistisk system, der kan dække behovet for sådanne statistikker.(3) Det er nødvendigt med en overgangsperiode fra 2003 til 2009 for at kunne afgøre, om stålstatistikkerne kan integreres i andre statistiske systemer.(4) Virksomhederne i stålindustrien har brug for global information om investeringer og kapacitet for at kunne vurdere en eventuel fremtidig underkapacitet eller overkapacitet for så vidt angår bestemte kategorier af stålprodukter. EF-statistikkerne om investeringer og kapacitet indgår i det af OECD forvaltede globale netværk af oplysninger om stålproduktionskapaciteten.(5) Statistikker over energiforbruget i stålindustrien giver ikke kun oplysninger om energianvendelse og -produktion inden for stålindustrien, men indirekte også om emissionen af forurenende stoffer.(6) Statistikker over de disponible beholdninger af jern- og stålskrot er nødvendige for at kunne overvåge anvendelsen af dette vigtige råmateriale til produktion af stål, som der skal være et frit og åbent marked for internationalt.(7) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen. [4] -[4]  EFT L 184 af 17.7.1999, s. 23.UDSTEDT FØLGENDE FORORDNING:Artikel 1 GenstandVed denne forordning opstilles der en fælles ramme for en systematisk produktion af EF-stålstatistikker for referenceårene 2003-2009.Artikel 2 DefinitionerI denne forordning har udtrykkene "EF-statistikker" og "produktion af statistikker" den betydning, der er angivet i Rådets forordning (EF) nr. 322/97 [5].[5]  EFT L 52 af 22.2.1997, s. 1.Artikel 3 AnvendelsesområdeMedlemsstaterne sender De Europæiske Fællesskabers Statistiske Kontor (Eurostat) data om stålindustrien, defineret som gruppe 27.1 i den statistiske nomenklatur for økonomiske aktiviteter i Det Europæiske Fællesskab ("NACE Rev. 1"), som blev indført ved Rådets forordning (EØF) nr. 3037/90 [6].[6]  EFT L 293 af 24.10.1990, s. 1.Udgør værditilvæksten i faktorpriser for virksomhederne i en medlemsstats stålindustri mindre end 1 % af EU-totalen, er det ikke nødvendigt at indsamle oplysninger om kendetegnene.Artikel 4 KendetegnDe leverede data, som skal være i overensstemmelse med det format, der er angivet i bilaget, skal vedrøre kendetegn for faglige enheder og virksomheder med mindst 50 ansatte.Artikel 5 Tidsperiode og hyppighedMedlemsstaterne udarbejder de data, der er omhandlet i denne forordning, første gang for året 2003 og derefter for hvert år indtil 2009.Artikel 6 Indberetning af dataDe pågældende nationale myndigheder indberetter i elektronisk form til Eurostat de data og metadata, der er indsamlet i henhold til denne forordning.Indberetningen skal opfylde en passende dataudvekslingsstandard, som er godkendt i overensstemmelse med fremgangsmåden i artikel 8, stk. 2. Eurostat stiller den nødvendige dokumentation vedrørende de godkendte standarder til rådighed og giver vejledning i, hvordan disse standarder skal implementeres i overensstemmelse med kravene i denne forordning.Artikel 7 GennemførelsesforanstaltningerFølgende foranstaltninger til gennemførelse af denne forordning fastlægges i overensstemmelse med proceduren i artikel 8, stk. 2:(a) tilføjelser til, sletning af elementer i eller ændringer af listen over kendetegn(b) indberetningsformater.Artikel 8 Procedure1. Kommissionen bistås af det ved afgørelse 89/382 (EØF/Euratom) [7] nedsatte Udvalg for det Statistiske Program.[7]  EFT L 181 af 28.6.1989, s.47.2. Når der henvises til dette stykke, anvendes artikel 5 og 7 i afgørelse 1999/468/EF i overensstemmelse med samme afgørelses artikel 8.Det tidsrum, der nævnes i artikel 5, stk. 6, i afgørelse 1999/468/EF, fastsættes til tre måneder.3. Udvalget fastsætter sin forretningsorden.Artikel 9 RapporterSenest fem år efter denne forordnings ikrafttrædelsesdato forelægger Kommissionen Europa-Parlamentet og Rådet en rapport om dens gennemførelse.Rapporten skal bl.a. indeholde:(a) en vurdering af, hvor stor gavn Fællesskabet, medlemsstaterne samt leverandørerne og brugerne af de statistiske oplysninger har af de producerede statistikker set i forhold til, hvad det koster at udarbejde dem(b) en vurdering af kvaliteten af de producerede statistikker(c) en kontrol af synergien med andre fællesskabsaktiviteter(d) forslag til eventuelle ændringer, som vil kunne forbedre den måde, hvorpå denne forordning fungerer.Artikel 10 IkrafttrædenDenne forordning træder i kraft på tyvendedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den [...].På Europa-Parlamentets vegne På Rådets vegneFormand FormandBILAG Liste over de kendetegn, der skal indberettes oplysninger om til Eurostat i henhold til artikel 41. Årlige statistikker om stål- og støbejernsskrotopgørelserEnhed: tonsKode  //  Betegnelse//  Stål- og støbejernsskrotopgørelser1010  //  Lagre på årets første dag1020  //  Værkets egne tilgange1030  //  Tilførsler (1031+1032+1033)1031  //  fra det indenlandske marked1032  //  fra fællesskabslande1033  //  fra tredjelande1040  //  I alt til rådighed ( 1010+1020+1030)1050  //  Forbrug i alt ...1051  //  ... heraf i elektroovne1052  //  ... heraf skrot af rustfrit stål1060  //  Leverancer1070  //  Lagre på årets sidste dag (1040-1050-1060)2. Brændsels- og energiforbrug samt opgørelse over elektrisk energi i stålindustrienDel A: Brændsels- og energiforbrug efter anlægstype *)Enhed: tons eller gigajoule (GJ)>TABELPOSITION>*) Chargeblandingsanlæg ValseværkerHøjovne og elektroråjernsovne ElværkerStålværker Andre områderPart B: Opgørelse over elektrisk energi i stålindustrienEnhed: MWhKode  //  Betegnelse//  Opgørelse over elektrisk energi i stålindustrien3100  //  Ressourcer (3101+3102)3101  //  Bruttoproduktion3102  //  Forsyninger fra andre værker3200  //  Anvendelsesområder (3210+3220+3230)3210  //  Forbrug efter områder(3211+3212+3213+3214+3215+3216+3217)3211  //  Sintringsanlæg og chargeblandingsanlæg3212  //  Højovne og elektroråjernsovne3213  //  Elektrostålværker og strengstøbningsanlæg3214  //  Andre stålværker og strengstøbningsanlæg3215  //  Valseværker3216  //  Elværker3217  //  Andre områder3220  //  Leverancer til andre værker3230  //  Tab3. Undersøgelse af investeringer i jern- og stålindustrien(Udgifter og produktionskapacitet)Part A: UdgifterEnhed: Mio. euroKode  //  Betegnelse//  Investeringsudgifter i jern- og stålindustrien4010  //  Koksværker4020  //  Chargeblandingsanlæg4030  //  Anlæg til produktion af råjern og ferrolegeringer(inkl. højovne)4040  //  Stålværksstøberier4041  //  heraf elektroanlæg4050  //  Strengstøbningsanlæg4060  //  Valseværker (4061+4062+4063+4064)4061  //  Flade produkter4062  //  Lange produkter4063  //  Koldvalseværker til bredbånd4064  //  Anlæg til coatede produkter4070  //  Andre områder4100  //  Total (4010+4020+4030+4040+4050+4060+4070)4200  //  Heraf til forureningsbekæmpelseDel B: ProduktionskapacitetEnhed: 1 000 tons pr. årKode  //  Betegnelse//  Størst mulige produktion i jern- og stålindustrien (produktionskapacitet)5010  //  Koks5020  //  Chargeblanding5030  //  Støbejern og ferrolegeringer5040  //  Råstål (5041+5042)5041  //  heraf elektroanlæg5042  //  heraf anvendt til strengstøbning5050  //  Produkter fremstillet direkte ved varmvalsning (5051+5052)5051  //  Flade produkter5052  //  Lange produkter5060  //  Produkter fremstillet af varmvalsede produkter(ekskl. coatede produkter)5061  //  heraf produkter fremstillet ved koldvalsning5070  //  Coatede produkterFINANSIERINGSOVERSIGT TIL FORSLAGETPolitikområde: StatistikAktiviteter: Jern- og stålstatistikkerTitel: Forslag til europa-parlamentets og rådets forordning (ef) nr. .../... om produktion af årlige ef-stålstatistikker for referenceårene 2003-20091. BUDGETPOST (nummer og betegnelse)B5-6000+Politik for statistisk information2. SAMLEDE TAL2.1. Samlet rammebevilling (del B): ... mio. EUR som forpligtelsesbevilling2.2. Gennemførelsesperiode:1. januar 2003 - 31. december 20092.3. Samlet flerårigt skøn over udgifterne:(a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)Mio. EUR (3 decimaler)>TABELPOSITION>(b) Teknisk og administrativ bistand og støtteudgifter (jf. punkt 6.1.2)>TABELPOSITION>(c) Personale- og andre driftsudgifters samlede budgetvirkninger(jf. punkt 7.2 og 7.3)>TABELPOSITION>2.4. Forenelighed med den finansielle programmering og de finansielle overslag|X| Forslaget er foreneligt med den gældende finansielle programmering.Forslaget kræver omprogrammering af de relevante poster i de finansielle overslag.Omprogrammeringen kan betyde, at bestemmelserne i den interinstitutionelle aftale må tages i brug.2.5. Virkninger for budgettets indtægtsside [8]:[8]  Nærmere oplysninger i særskilt orienterende dokument.Ingen (vedrører tekniske aspekter ved en foranstaltnings gennemførelse)ELLER|X| Virkningerne er følgende:- Bemærk: Alle oplysninger og bemærkninger om beregningsmetoden for virkningerne på indtægtssiden skal vedlægges i et særskilt bilag.Mio. EUR (1 decimal)>TABELPOSITION>3. BUDGETSPECIFIKATIONER>TABELPOSITION>4. RETSGRUNDLAGTraktaten om oprettelse af Det Europæiske Fællesskab, særlig artikel 285, stk. 15. BESKRIVELSE OG BEGRUNDELSE5.1. Behov for EU-foranstaltninger [9][9]  Nærmere oplysninger i særskilt orienterende dokument.5.1.1. MålIndsamling af de årlige statistikker, som er nødvendige for at kunne formulere Fællesskabets politik og analysere dens virkning.5.1.2. Dispositioner, der er truffet på grundlag af forhåndsevalueringenI 1999 blev der foretaget undersøgelser af brugernes behov. Kommissionens tjenestegrene, medlemsstaternes ministerier og industriens brancheorganisationer blev hørt.5.1.3. Dispositioner, der er truffet på grundlag af den efterfølgende evalueringDer vil efter 4 års forløb blive udarbejdet en midtvejsrapport.5.2. Indsatsområder og nærmere bestemmelser for støttenForslaget til forordning beskriver de statistiske variable, der skal indsamles årlige oplysninger om. Medlemsstaterne skal indberette disse data til Eurostat én gang om året. Eurostat opdaterer produktionsdatabasen, kontrollerer dataene og offentliggør herefter statistikkerne. Edb-support af databasen, dataadministration, udarbejdelse og udgivelse af de årlige publikationer omfattende ca. ti sider foretages internt.Målgruppen vil være den samme som i 2002, som er det sidste år, hvor stålstatistikkerne udarbejdes i henhold til EKSF-traktaten.Antallet af begunstigede anslås til 500 statistikbrugere inden for industrien og de offentlige myndigheder.Der er ikke forudset støtte over budgettet.5.3. GennemførelsesmetoderHvert år skal der bruges ca. tre måneder til indsamling, opdatering, kontrol og offentliggørelse af dataene.6. FINANSIELLE VIRKNINGER6.1. Samlede finansielle virkninger for budgettets del B (hele programperioden)6.1.1. FinansieringsstøtteForpligtelsesbevillinger i mio. EUR (3 decimaler)>TABELPOSITION>6.2. Beregning af omkostningerne pr. foranstaltning i budgettets del B (hele programperioden) [10][10]  Nærmere oplysninger i særskilt orienterende dokument.Forpligtelsesbevillinger i mio. EUR (3 decimaler)>TABELPOSITION>Om nødvendigt forklares beregningsmetoden.7. VIRKNINGER FOR PERSONALERESSOURCER OG ADMINISTRATIONSUDGIFTER7.1. Personalemæssige virkninger>TABELPOSITION>7.2. Samlede finansielle virkninger af personaleforbruget>TABELPOSITION>Beløbene modsvarer de samlede udgifter i en tolvmåneders periode.7.3. Andre administrative udgifter som følge af foranstaltningen>TABELPOSITION>Beløbene modsvarer de samlede udgifter i en tolvmåneders periode.1 Det specificeres, hvilken udvalgstype der er tale om, og hvilken gruppe det tilhører.>TABELPOSITION>8. RESULTATOPFØLGNING OG EVALUERING8.1. ResultatopfølgningssystemEurostat internt.8.2. Hvordan og hvor ofte skal der evalueres?Eurostat internt.9. FORHOLDSREGLER MOD SVIGEurostat internt.